
Αρ. Πρωτ.:ΕΛΕ_2011_0752
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

Ο Ειδικός Λογαριασμός Κονδυλίων Έρευνας του Πανεπιστημίου Στερεάς Ελλάδας,  για την εκτέλεση  της πράξης «Δομή Απασχόλησης και Σταδιοδρομίας (ΔΑΣΤΑ) του Πανεπιστημίου Στερεάς Ελλάδας» που υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» (Ε.Π.Ε.Δ.Β.Μ.) του ΕΣΠΑ (2007-2013), Άξονας Προτεραιότητας 6: «Αναβάθμιση των συστημάτων αρχικής επαγγελματικής κατάρτισης και επαγγελματικής εκπαίδευσης και σύνδεση της εκπαίδευσης με την αγορά εργασίας στις 2 Περιφέρειες Σταδιακής Εισόδου» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο (Ε.Κ.Τ.)) και από εθνικούς πόρους, προτίθεται να απασχολήσει με σύμβαση ανάθεσης έργου ορισμένης χρονικής διάρκειας 4 μηνών, εξειδικευμένο επιστημονικό προσωπικό που πληροί συγκεκριμένα τυπικά και ουσιαστικά προσόντα, τα οποία περιγράφονται ακολούθως:

Δύο (2) θέσεις Μηχανικών Πληροφορικής / προγραμματιστών για την ανάπτυξη ενιαίου Ολοκληρωμένου Πληροφοριακού Συστήματος (ΟΠΣ)
Απαιτούμενα προσόντα:

1. Πτυχίο Μηχανικού Η/Υ ή Πτυχίο Πληροφορικής ΑΕΙ ή πτυχίο Θετικών Επιστημών.

2. Μεταπτυχιακός τίτλος σπουδών στην Πληροφορική.

3. Γνώση και εμπειρία ανάλυσης και σχεδιασμού Συστημάτων Λογισμικού και διαχείρισης Συστημάτων Βάσεως Δεδομένων και Πληροφοριακών Συστημάτων.

4. Γνώση και εμπειρία διαδικτυακού προγραμματισμού (σε γλώσσα Php) και προγραμματισμού διαδικτυακών εφαρμογών Βάσεων Δεδομένων (σε MySQL) και στο λειτουργικό σύστημα Linux.
5. Καλή πιστοποιημένη γνώση Αγγλικής γλώσσας.

.

Επιπλέον προσόντα:

1. Συμμετοχη σε αναπτυξιακά – ερευνητικά προγράμματα.

2. Προϋπηρεσία σε ακαδημαϊκό περιβάλλον (Πανεπιστήμια, Ερευνητικά Κέντρα, κτλ).

Οι υποψήφιοι καλούνται να  υποβάλλουν αίτηση που θα συνοδεύεται από πλήρη φάκελο δικαιολογητικών (Βιογραφικό σημείωμα, επικυρωμένα αντίγραφα τίτλων σπουδών, αποδεικτικά επαγγελματικής εμπειρίας, κλπ).

Τα παραπάνω στοιχεία θα πρέπει να κατατεθούν ή να αποσταλούν ταχυδρομικά με συστημένη επιστολή σε φάκελο με την ένδειξη: «Αίτηση για πρόσληψη Επιστημονικού Προσωπικού για το γραφείο ΔΑΣΤΑ του Πανεπιστημίου Στερεάς Ελλάδας» μέχρι και  τις 11/02/2011 στην διεύθυνση: 

ΠΑΝΕΠΙΣΤΗΜΙΟ ΣΤΕΡΕΑΣ ΕΛΛΑΔΑΣ 

Ειδικός Λογαριασμός Κονδυλίων Έρευνας

Παπασιοπούλου 2-4, 35100 Λαμία

Η παρούσα πρόσκληση εκδήλωσης ενδιαφέροντος δημοσιεύεται στην ιστοσελίδα του Πανεπιστημίου Στερεάς Ελλάδας http://elke.ucg.gr/
Για περισσότερες πληροφορίες, οι υποψήφιοι μπορούν να απευθύνονται στην κ.Μαλάμω Πατρίκου, τηλ.: 22310-66702, e-mail: patrikou@ucg.gr
                                  Ο Πρόεδρος της Επιτροπής Ερευνών 

       Αν. Καθηγητής Δημήτριος Παναγιωτόπουλος

